. BECK WiTH] TEXT AND TRANSLATION 383 
A no keia olelo a ke Alii wahine, hochelo koke ae la ke Alii kane 
i ka olelo ae. I ka hahau ana a laua i ka papa mua, make o Aiwohi- 
kupua. 
Alaila, i mai la ke Alii wahine, “ Ua eo ia’u, aohe ou kumu e ae e 
pili mai ai, a ina nae he kaikaina kou, alaila ae aku au e pili hou kaua.” 
A no keia mau olelo maikai a ke Alii wahine imua o Aiwohikupua, 
alaila, hooholo koke ae la oia i kona manao ae ma ka waha wale no. 
A iloko o ko Jaua manawa kamailio, hoopuka aku la o Aiwohikupua 
i kona manao imua o ke Alii wahime, “ He nani hoi ia ua pili ae nei 
ko’u kino me oe, a ua maikai no; aka, aole kaua e launa koke, aia a 
hoi mai au mai kuu kuakai kaapuni ia Hawaii; no ka mea, ua hoohiki 
wau mamua o kuu holo ana mai nei, aole wau e Jauna me kekahi o na 
wahine e ae, ala no a puni o Hawaii, alaila, hana wau e like me kuu 
makemake, e like me ka kaua e kamailio nei, a oia hoi ka hookoia ana 
o kou makemake. Nolaila, ke kauoha mua aku nei wau ia oe mamu: 
o kuu hele ana, e noho oe me ka maluhia loa, aole e lilo i kekahi mea 
e ae, aole hoi e hana iki i kekahi mea pono ole e keakea aii ka kaua 
hoohiki, a hoi mai wau mai kuu huakai makaikai mai, alaila, e hookoia 
ke kumu pili o ka wahine Alii. Ina i hoi mai wau, aole oe i maluhia, 
aole hoi oe i hooko i ka’u mau kauoha, alaila, o ka pau no ia.” 
Aole nae keia o ko Aiwohikupua manao,maoli. A pau na kauoha 
a Aiwohikupua ia Hinaikamalama, haalele lakou ia Maui, hiki lakou 
nei 1 Kapakai ma Kohala. 
I kekahi la ae, haalele lakou ia Kapakai, holo aku la lakou a 
mawaho pono o Kauhola, nana aku la o Aiwohikipua i ka akoakoa 
lehulehu ana o na kanaka mauka o Kapaau. 
Ta manawa, kauoha ae la o Aiwohikupua i na hoewaa, e hookokoke 
aina aku na waa, no ka mea, ua makemake ke Alii e ike i ke kumu o 
keia akoakoa lehulehu ana o na kanaka. 
A hiki Jakou i ke awa pae waa ma Kauhola, ninau aku la ke Alii i ke 
kumu o ka akoakoa lehulehu ana o na kanaka, alaila, hai mai la na 
kamaaina, he aha mokomoko ke kumu o ia lehulehu ana. 
Ia manawa, okalakala koke ae la o Aiwohikupua e hele e makaikai 
i ka aha mokomoko, a hekau iho la na waa o lakou, pii aku la o 
Aiwohikupua, a me kona Kuhina, a me na hookele elua, eha ko 
lakou nui o ka pii ana. 
A hiki lakou i Hinakahua i ke kahua mokomoko, ia manawa, 
ike mai la ka aha mokomoko i ke keiki Kauai, no ka oi o kona 
kanaka maikai mamua o na keiki kamaaina, a lilo iho la ka aha 
i mea haunaeie. 
Mahope iho o keia haunaele ana, hoomaka hou ka hoonoho o 
_ ke kahua mokomoko, ia manawa, pili aku la o Aiwohikupua ma 
ke kumu laau milo, e nana ana no ka hoouka kaua. 
